ফাইনালের প্রথমার্ধও বেশ নাটকীয়তাপূর্ণ। ফ্রান্স ২-১ গোলের লীড নিয়ে বিরতিতে গেলেও খেলার নিয়ন্ত্রণ ছিল ক্রোয়েশিয়ার। ক্রোয়েশিয়া বল দখলে শুরু থেকে এগিয়ে। প্রথম ১৫ মিনিট পর্যন্ত আক্রমণ সব ছিল ক্রোয়েশিয়ার। বা প্রান্ত দিয়ে বেশ কয়েকবার ফরাসি রক্ষণে হানা দেয় ক্রোয়েট ফরোয়ার্ডরা। ১৭ মিনিট বক্সের একটু সামনে এমবাপেকে ফাউল করেন ক্রোয়েশিয়ান ডিফেন্ডার। এমন জায়গায় ফ্রি কিক থেকে গ্রিজম্যান গোল করতে পারদর্শী। গ্রিজম্যানে ডান পায়ের ফ্রি কিক ক্লিয়ার করতে গিয়ে ক্রোয়েশিয়ার মানজুকিচের মাথা ছুয়ে বল জালে প্রবেশ করে। দুই মিনিট পরেই প্রায় একই রকম জায়গায় ক্রোয়েশিয়ার ফ্রি কিক। সেই ফ্রি কিক লক্ষ্যভ্রষ্ট। নয় মিনিট পর আবার ফ্রি কিক। এবার মাঝমাঠের সামনে। বক্সের মধ্যে কয়েক পাক ঘুরে পেরিসিচের পায়ে বল। পেরিসিচের এই ম্যাচ খেলা নিয়ে ছিল সংশয়। দুই দিন অনুশীলন করেননি। সেই পেরিসিচই দেখালেন পায়ের জাদু। দুর্দান্তভাবে বল রিসিভ করলেন। একজনকে কাটিয়ে বা পায়ে দুর্দান্ত কোনাকুনি শট। গতি ও অ্যাকুরিসির কাছে হার মানেন ফরাসি অধিনায়ক হুগো লরিস পরাস্ত। লুঝনিকি ফেটে পড়ল উল্লাসে। ৭৮০০০ সমর্থকের অধিকাংশই মনে হলো ক্রোয়েট।